Una mama ninnende II

Deu, ite t'apo fatu po merèssere
gasie immeritadu unu castigu?
Sos mios imparadu, ona po èssere,
m'an a no frastimare s'inimigu.

S'ajanìa passadu po mi tèssere
apo sa doda in su telalzu antigu
e un'isposa ona po resèssere
m'an beneitu eténdemi su trigu.

Ap'isposadu casta che Susanna:
solu in sonnu s'amore apo connotu
finas ch'apo passadu custa janna

cun s'isposu. Ma su destinu ignotu
fut tramende po me congiura manna,
sos bisos po mandare in fumu totu.

Su duos de Austu 1977